text:
Simposio pa operadornan di tour for di Merka i Canada
WILLEMSTAD- 2 desèmber 2015 – Di 1 pa 4 di desèmber Kòrsou ta anfitrion di ‘North American Tour Operator Symposium 2015’ (NATOS), ku ta konta ku partisipashon di 27 operador di tour for di Merka i Canada. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá i públiko a uni un bes mas pa realisashon di e simposio aki ku ta duna un kontribushon signifikante na desaroyo i kresementu di nos industria turístiko.
E simposio ta duna e partisipante oportunidat pa interkambiá di pensamentu ku CTB i partnernan den industria privá riba e produkto ku Kòrsou ta ofresé. Lo brinda e partisipantenan e oportunidat pa sera konosí mas di aserka ku Kòrsou. Tipo di simposio manera esaki ta importante pa asina e operadornan di tour por haña informashon di e produkto turístiko ku nos destinashon ta ofresé. E informashon aki ta balioso na momentu di prepará paketenan pa bende Kòrsou turístikamente. E simposio ta konta ku partisipashon di e siguiente operadornan di tour: Air Canada Vacations, American Airlines Vacations, Booking.com, Bookit.com, Cheap Caribbean, Expedia, General Wholesalers, Hotelbeds.com, Jetblue Getaways, Maduro Dive Fanta-Seas, Ocean Encounters Diving USA, Pleasant Holidays, Priceline.com, Sunwing Vacations, Teamamerica, Tourico Holidays, Transat Holidays, Travel Impressions i WestJet Vacations.
Durante di e apertura di e simposio e partisipantenan a haña un presentashon di e Master Plan pa Turismo ku ta kubri e periodo di 2015 – 2020 kual a keda presentá pa dr. Croes, un presentashon di e plan di merkadeo pa aña 2016 presentá pa CTB, CHATA a elaborá riba e produkto ku Kòrsou ta ofresé kaminda a para ketu entre otro riba e kantidat di kamber i atrakshonnan nobo, CPA a duna informashon di nan trabounan i e plan di ekspanshon i CAP a elaborá riba diferente punto ku tin di haber ku ‘airlift’ inkluyendo e trabounan di ekspanshon di nos aeropuerto ku ya ta den implementashon. E bishita di e operadornan di tour lo inkluí tambe un seshon di ‘Marketplace’ kaminda nan lo topa di forma individual ku partnernan den industria priva.
Un danki ta bai na tur e partnernan ku a yuda den realisashon di NATOS 2015 kualnan ta: Sunscape Curaçao Resort Spa & Casino, Hilton Curaçao, Avila Hotel, Pietermaai Smal, Curaçao Marriott Beach Resort & Emerald Casino, Blue Bay Resort, Business Serenity,
Fiesta Tours i FBTT.NATOS ta un esfuerso pa partnernan mantené i alabes establesé relashonnan internashonal ku gruponan for di Merka i Canada ku tin un impakto direkto pa nos industria turístiko.


c: text/html

text:
PL Kyodan
PL Kyodan o e iglesia di maestro libertad ta un internashonal religion esei developed fo'i e zen budista kultura di Japan tempran den e 20th ciglo. pl teaches esei "life ta arte." humans tin been born na ekspresá nan propio unico individualitad den tur kos nan hasi - "creando rason art". na asistí them den improvar nan ta biba í overcoming hardships creentes ta ensinados pakíko nan tin e problems í ta guided den solusionar them desde e Patriarch (oshieoya-sama) í ministers. PL no kier tin un dibino buki (like un Beibel), ounke, nan tin pl 21 precepts í e pl 21 principles kuá were revealed desde e founders di e iglesia.
PL 21 preceptos:
- 1. Bida ta arte
- 2. Man's bida ta un succession di self-expressions
- 3. Homber ta un manifestation di Dios
- 4. Homber suffers si e homber fails na ekspresá mes
- 5. Man's rason mes ta lost kuandu swayed desde sintimentu í emotions
- 6. Man's rason mes ta revealed kuandu djé ego ta effaced
- 7. Henter kosnan existí den mutual relationship na un otro
- 8. Biba radiantly ban e solo
- 9. Henter homber ta igual
- 10. Strive pa creating mutual felididat
- 11. Tin rason fe den Dios
- 12. Tin un kaminda (funshion) strabagante na kada "name" (existensha)
- 13. Tin un kaminda pa homber, í tin otro pa muhenan
- 14. Henter ta pa mundu pas
- 15. Henter ta un spil
- 16. Henter kosnan mehorashon í develop
- 17. Comprehend ta ki mas essential
- 18. Na kada momentu homber stands na e crossroads di bon í evil
- 19. Aktua kuandu bo intuition dictates
- 20. Biba den un maestro unidat di mente í afèr
- 21. Biba den maestro liberty

robotstxt: allowed

filter: keep


text:
CARACAS, Venezuela- Presidente di Venezuela, Nicolas Maduro, a firma un documento cu e ta sigura a surgi di e mesa di dialogo politico na Republica Dominicana. Pero opisicion ta rechasa esaki dor cu e ta considera cu e ta insuficiente.
Den un acto politico dilanti di periodistanan, e mandatario a apoya e documento unda e ta establece cu e eleccionnan presidencial, cual lo wordo celebra dia 22 di April. Esaki a wordo confirma door di e presidente Dominicano, Danilo Medina.
Maduro ta firma un dialogo rechasa door di oposicion
CARACAS, Venezuela- Presidente di Venezuela, Nicolas Maduro, a firma un documento cu e ta sigura a surgi di e mesa di dialogo politico na Republica Dominicana. Pero opisicion ta rechasa esaki dor cu e ta considera cu e ta insuficiente.


text:
Aruba
- E articulo aki ta skirbi na papiamento. Lo ta aprecia si por mantene e articulo aki na estilo di papiamento.
Aruba, un isla situa den e parti zuid di e Laman Caribe 27 km noord di e peninsula Paraguaná na Venezuela, ta un pais autonomo cu ta forma parti di e Reino Hulandes. Descubri pa explorador spaño Alonso de Ojeda na aña 1499, e isla ta cubri un area di 193 km2 y desde 2016 ta conoce un populacion di 110,496 hende.[1] Oranjestad ta e capital di Aruba y na mes momento e ciudad mas habita cu un populacion estima na 35,000 hende. Aruba ta rondona pa laman y mester comparti su frontera maritimo cu tres pais. Korsou den direccion oost, den direccion zuid tin Estado Falcon y west Isla Los Monjes di Venezuela y Republica Dominicana den direccion noord.[2] E punto mas halto di Aruba ta e sero Jamanota (188m) cu ta situa den Parke Nacional Arikok na e parti noord-oost di e isla, pero e sero mas central y visibel ta Hooiberg (165m). Aruba su posicion central entre Estadonan Uni di Merca y continente di Zuid America, democracia stabil, clima leve y sistema di impuesto cu regla suave pa compania internacional a atrae varios compania di exterior pa establece nan mes riba e isla. Desde 1926 cu e construccion di e refineria na San Nicolas di Lago Oil and Transport Company y atrobe na 1986 cu invercion di gobierno den e sector turistico, caminda varios cadenanan di hotel Mericano a establece nan mes den area di Palm Beach, e economia di Aruba a conoce un crecemento rapido y a pone cu pa casi un siglo caba e pueblo Arubiano ta disfruta di un calidad di bida halto cu infrastructura instala y servicionan obtenibel cu no ta e norma den e region Caribe.
Kontenido
Historia
Articulo principal: Historia di Aruba
Basa riba herment di piedra cu a encontra riba e isla, archeologonan ta pensa cu habitantenan di contintente di Zuid America, caminda awe ta Venezuela, tawata bishita Aruba ocasionalmente desde 4500 aña pasa caba.[3] Den aña 1499, tempo cu explorador Spaño Alonso de Ojeda a descubri Aruba, e isla tawata habita pa tribonan Arawak. E prome mapa cu ta indica presencia di e isla ta pinta pa cartograf Juan de la Cosa. Na cuminsamento di siglo 17 despues cu Spaña a perde nan guerra contra Hulanda, e isla a cay bou di autoridad di Hulanda. Na 1636 Peter Stuyvesant a ocupa e isla pa e West Indische Compagnie. Na 1791 West Indische Compagnie a wordo disolve y Aruba a sigui como colonia Hulandes bou di e Bataafse Republiek y despues Republiek der Nederlanden. Durante e guerra Napoleoano na Europa na 1805, e Inglesnan a ocupa Aruba pa un tempo corto. Na 1816 Aruba a wordo bishita pa General Francisco de Miranda, compaña pa un grupo di patriota, cu a anuncia nan intencion di libera e continente Latino America di e Reino Spaño.
Geografia
E costa west y zuid di e isla ta rondona pa laman relativamente seco y tranquil cu playanan di santa blanco. E parti aki di e isla ta caracterisa pa tereno plat. Den vecindario di Eagle Beach tin e marisma Bubaliplas, cu antes tawata wordo usa como saliña.[4] E ta habitat pa varios rasa di parha y otro animalnan chikito. Casi henter e costa zuid, cuminsando for di Surfside te cu Baby Beach, ta separa di laman grandi pa un lagun. E rifnan di e lagun ta forma un barera natural cu ta proteha e costa zuid di e isla contra laman bruto durante mal tempo. Na e parti central di e lagun ta situa e mondi hidrologico Mangel Halto y e zona humeda Spaans Lagoen. E costa noord ta consisisti di klipnan di piedra volcanico y laman bruto. E tereno na e parti aki di Aruba tin mas reliëf. Na various parti di e costa noord e forsa di e laman a causa cu bocanan a forma den e piedra. Otro formacion natural cu por encontra na e parti aki ta grotnan manera Quadirikiri y Fontein y brug natural manera antes Natural Bridge. Den parti noord-west di e isla un duin a forma. Algun kilometer den direccion zuid-oost tin Sero Crystal(88m). Situa central riba e isla tin Hooiberg, Sero Biento y Sero Canashito. Na e rand noord-oost den Parke Nacional Arikok e seronan di Daimari, Jamanota y Arikok ta situa. Sero Colorado ta keda na e punta mas zuid-oost di e isla.
Ciudad y bario
Mira: Lista di luga na Aruba
E isla, cu un poblacion di mas o menos 110.000 hende, no tin ciudad grandi. Pa amplia administracion e isla ta parti den ocho districto sin poder ehecutivo:
- Noord
- Oranjestad West
- Oranjestad Oost
- Paradera
- Santa Cruz
- Savaneta
- San Nicolas Noord
- San Nicolas Zuid
Economia
Articulo Principal: Economia di Aruba
Aruba tin un economia chikito compara cu otro pais den region Caribe, cu desde 2004 un averahe di produccion nacional bruto di 4.2 mil miyon florin pa aña. Aruba su economia ta uno specialisa den turismo, caminda mita di PNB ta wordo genera den e sector aki. Na aña 2016 e mercadonan turistico mas importante pa e pais tawata Merca, Venezuela, Canada, Hulanda y Colombia. Merca ta Aruba su pareha di comercio mas grandi y mas importante.
Na 1840 e planta di Aloe Vera a wordo introduci riba e isla. Na 1890 Aruba Aloe Balm, funda pa Cornelius Eman, a cuminsa cultiva aloe vera na scala grandi. Na un momento gran parti di e isla tawata cubri cu planta di aloe vera. Durante e tempo aki Aruba a bira e exportado mas grandi planta aloe vera na mundo. Na cuminsamento di siglo 20 un otro industria a yega na domina e economia Arubiano, e industria petrolero. Arend Petroleum Maatschappij a establece su mes den area di Eagle Beach y Lago Oil and Transport Company a establece su mes den centro di San Nicolas caminda tawata un bay natural relativamente hundo. E facilidadnan di Arend Petroleum Maatschappij a wordo desmantela ora cu e compania aki a move di Aruba. Lago a keda opera e facilidadnan na San Nicolas te cu 1985 ora nan a dicidi di stop produccion na Aruba. Durante e temporada di refineria Aruba a conoce crecemento economico rapido y tambe infrastructura moderno a wordo introduci rond di e isla. Prome cu 1985 ya tawatin un sector turistico presente riba e isla, pero esaki tawata uno chikito. Pero ta despues cu Lago a sera y Aruba a logra su autonomia cu e Gobierno di Aruba nobo a dedica placa y atencion pa atrae cadena di hotel mericano pa establece nan mes riba e isla y laga e sector crece. E resultado ta cu awendia tin hopi hotelnan internacional presente practicamente riba full e costa west di Aruba y tambe tin hopi compania crusero cu ta uza Oranjestad como stop den itenerario Caribense. Aruba ta wordo bishita pa mas cu 1 miyon turista tur aña.
Na 2017, Aruba tawatin e concentracion di mas halto di cafenan Starbucks Coffee pa capita den region Caribe y di cuater mas halto na mundo despues di Monaco, Merca y Canada cu 2.7 cafe pa cada 100,000 habitante.[5]
Moneda
E moneda oficial di Aruba ta e florin, pero e dollar tambe ta acepta na varios caminda. E florin cu e dollar ta pega cu otro abase di un tarifa fiho oficial di AWG 1,79 pa cada US$ 1,-.[6] Cu tur otro moneda Aruba tin un tarifa dinamico ariba e intercambio di divisa stranhero. E valor interno y externo di e florin ta wordo maneha pa e Banco Central di Aruba cu a wordo funda na momento cu e florin a inicia circulacion na 1 januari 1986. Tambe e banco ta dirigi policia monitario, supervisa e sistema financiero nacional y saca moneda y print billet nobo ora ta necesario. E maneho di e reserva di divisa y oro tambe ta wordo hasi pa Banco Central di Aruba[7]. Na 2017 Banco Central di Aruba ta explorando e posibilidadnan pa introduci un moneda digital usando tecnologia blockchain durante e siguente añanan.[8]
Infrastructura
Energia y Awa
Utilities N.V. ta encarga cu e produccion y distribucion di energia riba e isla. E unico doño di e compania aki ta Gobierno di Aruba. Tin dos compania ta cay bou di Utilities N.V.; Water- en Energie Bedrijf N.V. (WEB) y Elmar N.V.. WEB ta responsabel pa e produccion di coriente y tambe esun di awa na nan facilidadnan situa na Barcadera. Desde fin di aña 2009 WEB ta cumpra y bende coriente produci pa varios fuente di energia sostenibel rond di e isla. Elmar ta suministra e isla cu coriente produci pa WEB via un red di distribucion consistiendo di 7 substacion, 34 stacion di cambio y casi 900 transformator.
Energia sostenibel
Durante aña 2009 e construccion di e prome parke di molina riba e isla a tuma lugar den districto di San Nicolas Noord den bario di Palo Marga. Esaki a habri oficialmente na december 2009. E facilidadnan ta consisti di 10 molina cu un capacidad di 3MW y lo por produci un total di 30MW . E compania Windpark Vader Piet N.V. ta exploita e facilidadnan y ta bende e coriente produci den e parke na WEB.
Den september 2011 WEB y Windpark Vader Piet N.V. a firma un carta di intento cu proposito pa investiga e desaroyo di un parke di biento na Urirama den bario di Alto Vista na Noord. Na juli 2012 e instituto di investigacion hulandes, Keuring van Electrotechnische Materialen Arnhem (KEMA), a publica un investigacion tocante e impacto social y ambiental cu e molinanan den un parke di biento lo tin riba e bario. Den luna di november 2012 Parlamento di Aruba a ricibi conseho adicional limita for di Commissie voor mileueffectrapportage riba e posibel efectonan negativo cu zonido, reflection di luz y sombra di e instalacion por tin den vecindario .[9][10] Riba 6 di november 2013 Parlamento di Aruba a aproba e proposito pa e construccion di un parke di biento di 24 MW consistiendo di 8 molina di e tipo Vestas V90 cada un cu un capacidad di 3 MW y un haltura 84m sin conta e molina. Riba 29 di april 2014 Gobierno di Aruba a entrega e permiso di ley pa causa molester (hinderwetvergunning) na Windpark Urirama N.V., locual ta necesario pa por opera e facilidadnan legalmente. E siguente dia WEB y Windpark Urirama N.V. a firma un acuerdo pa e compra y benta di e coriente cu wordo produci den e parke. E proyecto a ricibi hopi protesta y atencion di media debi na e area cu construccion mester a tuma lugar. Algun habitante di Alto Vista a bay corte pa purba stop e construccion di tuma lugar. Organisacionan pa proteha naturalesa manera Aruba Birdlife Conservation, Rainbow Warriors y Stimaruba a declara nan oposicion pa e proyecto .[11] Desde luna di mei 2015 e proyecto a haña contratempo debi na e molinanan. E suministrador di e molina a stop produccion di e molina di 3MW y lo mester pidi di un tipo di molina nobo, Vestas V112, cu un capacidad di 3.3MW. Tempo cu esaki a bin na cla e permiso pa e ocho molinan di 3MW a ser pidi caba y huez a dicta cu pa uza molina di 3.3MW mester cuminsa cu proceso pa permiso di nobo.[12]
Durante aña 2015, na Aeropuerto Internacional Reina Beatrix, e prome parke solar riba e isla a ser construi. E structura cu ta cubri henter e parking lot principal di e aeropuerto ta consisti di 14,400 modula fotovoltaico solar. E parke por produci un total di 3.3MW, suficiente energia pa suministra mas o menos 1500 cas cu coriente for di un fuente sostenibel.[13] Na 2017 e construccion di un di dos parke solar riba e isla a cuminsa den districto di San Nicolas, riba un tereno cu antes tawata propiedad di Refineria di Aruba. Un parke cu lo por produci 5.9MW, e lo cubri un area di mas o menos 91,000 meter cuadra. E finalisacion di construccion ta proyecta pa maart 2018.[14]
Gobernacion y Politica
Mira articulo principal: Politica di Aruba
E movimento pa Aruba su decolonisacion y independencia a cuminsa for di aña 30 cu Aruba a pidi pa cuminsa para riba su mes y na augustus 1947, Aruba a presenta su prome "Staatsreglement" (constitucion), pa Aruba su "status aparte" como un nacion y pais independiente cu e status di un estado autonomo den e Reino Hulandes den forma di un Commonwealth Hulandes, segun e ehempel di e Statuut di Westminster di 1931 di e Commonwealth Britanico. Na e Coferencia di Mesa Rondo (Hulandes: Ronde Tafel Conferentie, RTC) na 1948 a presenta e deseo y mandato aki di e Pueblo di Aruba pa a bira e di cuater pais independiente den un reino den forma di un commonwealth. Pero na 1954 cu a impone e Statuut, e status obteni pa Aruba tawata di un Teritorio Insular Autonomo di un "pais" cu a ser yama "Antia Hulandes". Na e Coferencia di Mesa Rondo di 1981 y 1983 a trece e mandato di 1977 di e Pueblo di Aruba, logrando e acuerdo di Aruba su decolonisacion, cu Betico a yama "un acuerdo di diamanta" Na 1986 Aruba a realisa su status di pais separa y independiente y di estado miembro di e Reino Hulandes, pero te awe Hulanda no kier cumpli cu e abolicion di e statuut colonisado impone for di 1954. Nan a disfrasa y camufla nan dominio y poder colonisado impone desde 1954 como supuesto "lazonan di un federacion".
Dia 24 di november 1955,(a aproba e Escudo di Aruba dia 15 di november 1955) J. Irausquin di Aruba di e partido politico PPA (Partido Patrico Arubano) a presenta un discurso dilanti di e United Nations Trust Committee (Comite Fiduciario di Nacion Uni) pa a splica e situacion cu a keda acepta temporalmente. El a finalisa su discurso bisando cu den futuro tin mas cambio ainda pa bin, y cu e ta espera di por conta riba e mesun bon diligencia y cooperacion.
Na 1972 a continua cu e proceso di decolonisacion y independencia. Esaki a inicia for di aña 40 na un conferencia na Surnam unda cu Betico Croes di partido MEP (Movimiento Electoral di Pueblo) a propone tambe un "sui-generis" Dutch Commonwealth di cuater pais y estado independiente miembro: Aruba, Hulanda, Surnam y Antia Hulandes, cada un cu su propio soberania y identidad nacional. Mr. C. Yarzagaray, representando e partido politico AVP (Arubaanse Volkspartij), a propone pa tiene un referendum pa e pueblo mes dicidi su propio destino y a proclama cu: "Aruba hamas lo acepta un federacion niun nacionalidad di segundo categoria".
Betico Croes mesora a inicia na Aruba un campaña pa informa y prepara e pueblo di Aruba pa Aruba su independencia politico y un status aparte den un commonwealth Hulandes liber di tur resto di colonisacion. Na 1974 e Ministro di Structura Estatal a percura pa publica e "Witboek over de Status Aparte", y na maart 1976, un comite nombra pa gobierno di Aruba a logra keda cla cu tur preparacion pa a introduci e bandera y himno nacional di Aruba como e dos simbolonan di Aruba su soberania y independencia, y hunto tambe a fiha 18 di maart 1981 como fecha pa Aruba su independencia como pais completamente separa y independiente cu un status aparte como estado miembro di un commonwealth nobo, moderno, bou di un statuut dor di cual lo a elimina pa semper e gran berguensa di tur e resto di dominio y poder colonial. A sigui na maart 1977, cu e referendum (Aruba a ser obliga pa a yama e referendum aki un 'encuesta', pasobra pa ley Aruba no tawata permiti pa tiene un referendum) pa e pueblo mes determina su futuro cu a ser teni cu e sosten di e Nacion Uni y 82% di e votadonan a scohe pa independencia: pa Aruba ta un pais riba su mes, y cu derecho di ta un estado miembro di un comonwealth nobo, moderno Hulandes, manera tawata e deseo di e pueblo ya for di añanan 40, pa Aruba iguala cu e otro cuater paisnan cada un como Estadonan di Miembro lo a obtene nan 'status aparte' eyden.
E gobierno di Aruba a asigna e 'Instituut van Sociale Studies' den Den Haag pa haci un estudio di Aruba su independencia, cu a wordo publica den 1978, cu e titlo "Aruba en Onafhankelijkheid, achtergronden, modaliteiten en mogelijkheden; een rapport in eerste aanleg".
Na e conferencia di Den Haag den 1981, Aruba su independencia a wordo proponi na 1991. Den maart 1983, basa riba e Referendum, finalmente Aruba a haya un trato oficial den Reino, pa Aruba su decolonisacion y independencia, e prome pais birando den Reino Hulandes, cu su mesun costitucion, unanimamente aproba y proclama den augustus 1985, y despues di un eleccion teni den november pa Aruba su prome parlamento. Aruba a separa for di Antia Hulandes y bira oficialmente un pais y e di tres miembro di estado den Reino Hulandes dia 1 di januari 1986, cu despues di 10 aña Aruba a ful independencia na aña 1996, y cu e abolicion di Reino Hulandes Bieu. Un miembro di estado nobo di e nobo Reino Hulandes como completamente nobo y moderno di Dutch Commonwealth, liber di tur dominio colonial. E logro grandi aki ta danki na e United Nations Resolutions pa elimina colonialismo y tambe na Betico Croes y e steun politico di otro nacions manera Merca, Panama, Venezuela y varios pais Europeo. Croes tawata proclama e "Libertador di Aruba" despues di un accident tragico dia 31 december 1985 y a fayece den november 1986.
Organo Structural di Reino Hulandes
Mira: Disolucion di Antia Hulandes
Den 1990, e movimento pa independencia tawata laga pa otro ocasion na e peticion di Aruba su Prome Minister, Nelson O. Oduber. E articulo di programacion di independencia completo di Aruba, cu base den e Referendum di 1977 y e Acuerdo di 1983 pa Aruba su Descolonisacion y e independencia tawata rescindi/gelos den 1995, pero e proceso mester ta completo como un mandato oficial pa e pueblo di Aruba for di 1947 y 1977.
- Di 1 di januari 1986, e Reino Hulandes tawata consisti di tres pais: Hulanda, Antia Hulandes y Aruba.
- For di 10 di october 2010 caba, e Reino Hulandes ta contene cuatro pais: Hulanda (isla-BES: Boneiro,Saba, St Eustatius) , Aruba, Corsou y Sint Maarten.
Aunke e “igualdad” di e paisnan ta explicitamente abou den e preamble den e statuut, cu ta escirbi: "..teniendo cuenta cu a wordo expresa libremente su boluntad di stablece un orden nobo constitucional den Reino Hulandes, es cu lo hiba for di su interes interno di un manera autonomo y di su interes comun den un base di igualdad, y es cu ta otorga nan entre otro e asistencia reciproca , a resulta di un mutuo acuerdo...", den practica, Hulanda tin considerablemente mas mandato cu Aruba, Sint Maarten y Curaça.
Eleccion di Aruba
Mira: Elecionnan na Aruba
Como cu Aruba de facto mescos cu Hulanda ta un Pais separa, independiente, riba su mes, y un estado miembro di Reino Hulandes, e politica di Aruba ta den forma di un democracia parlamentario, unda tin un cabinete di Ministronan consistiendo 8 Ministero nombra pa Parlamento. E parlamento tin 21 miembro cu ta ser eligi directamente door di pueblo pa sinta un termino di 4 aña. E Gobernador di Aruba, kende ta representa La Reina na Aruba, ta ser nombra pa un termino di 6 aña.
Eleccionnan ta tuma lugar cada cuatro año pues e siguente eleccion lo mester tomar lugar na aña 2021.
Demografia
Aruba ta situa den parti zuid paden di Caribe. Door di e clima seco, Aruba a experiencia tiki die e sistema di plantacion y negoshi di esclavo. Aruba su poblacion ta estima 80% mestiso y 20 % grupo etnico. E Arawaknan tawata papia un sorto di "Spaño/Portugues kibra" unda nan a siña for di nan antepasadonan na Hispaniola. E Hulandesnan a tuma control 135 aña pasa despues di e Spañonan, nan a laga nan pa cultiva y uza e isla como fuente di carni pa otro posesion Hulandes den Caribe. E partimonio Arawak ta mas fuerte cu esun di otro isla Caribense. Aunke no a keda hopi evidencia di indjan, e caracteristica isleño ta claramente indica cu tawatin nan partimonio gentico Arawak. Un parti grandi di e poblacion ta bin di descente Arawak y menos for di e antepasado Spaño, Italiano, Hulandes y un par di Frances, Portugues, Britanico y Africano. Recientemente tawatin un considerabel inmigracion na e isla for di e nacionnan bisiña di Merca y Caribe, posiblemente treci pa e miho trabounan paga. Den 2007, e leynan nobo di inmigracion a wordo introduci pa yuda controla e crecimento di e poblacion mediante e restriccion di e trahadonan stranhero na un maximo di 3 aña di residencia den isla.
Demograficamente, Aruba a sinti e impacto di cercania di Venezuela, mas hopi cu e cercania di Curaça y Boneiro. Gran parti di Aruba, e famianan ta bin door di Venezuela y tin un aumento temporal di Venezolanocu ta bin biba na Aruba.
Idioma
Mira tambe: Ortografia di Papiamento, Gramatica di Papiamento y Papiamento na Aruba
E idiomanan oficial na Aruba ta Hulandes y desde aña 2003 Papiamento. Papiamento ta e idioma mas papia.[15] Hulandes ta e idioma usa na scol, den gobierno y tambe den ley. Casi tur Arubiano por papia Spaño y Ingles tambe. Mayoria studiante lo a siña esaki prome cu finalisa scol primario. Aleman y Frances ta ofreci como les opcional den scol secundiario y universidad, pa asina prepara e studiantenan di Aruba cu ta continua nan estudio na Europa.
Segun censo di 2010 e poblacion ta consisti di 101,484 hende, esaki ta un composicion di e cinco idiomanan mas papia na cas[15]:
- Papiamento: 69,354 hende
- Spaño: 13,710 hende
- Ingles: 7,129 hende
- Hulandes: 6,110 hende
- Chines: 1,456 hende
Religion
Comunidad Hudio
Na 1754 Moses Solomon Levi Maduro cu su casa y su seis yiunan a yega Aruba despues di ricibi permiso di Hulanda. Moses y su famia tawata e prome famia Hudio documenta cu a habita e isla. E santana Hudio, cu regularmente a wordo uza pa entiero di e Hudionan na cuminsamento di aña 1837, ta contene ocho tumba datando bek na 1563, e unico indicacion di habitante Hudio riba e isla prome cu siglo 18.[16] E comunidad Hudio Arubiano a ricibi reconocimente oficial di Reino Hulandes riba 1 december 1956[17]. Na 1962 e snoa Beth Israel, den e bario di Klip na Oranjestad, a wordo funda.
Mike Eman, e prome minister di Aruba for di aña 2009 pa 2017, ta bin di un famia Hudio di banda di su mama.[16]
Educacion
Enseñansa ta ocupa un funcion importante den e desaroyo di Aruba. Diariamente tin bintidos mil studiante ta atende scol na Aruba. Na mas o menos ochenta scol, e alumnonan ta haña e oportunidad pa descubri, desaroya y usa nan propio capacidad. E sistema actual di enseñansa na Aruba conoce e siguiente nivel di enseñansa y tipo di scol:
Enseñansa pre escolar pa e grupo di edad 0 pa 3 aña; Enseñansa preparatorio pa e grupo di edad 4 pa 5 aña; Enseñansa basico pa e grupo di edad 6 pa 11 aña. Fuera di enseñansa basico regular, Aruba conoce tambe:
Enseñansa special, reparti den: Enseñansa pa muchanan cu tin dificultad pa siña (MLK); Enseñansa pa muchanan cu tin hopi dificultad pa siña (ZMLK); Enseñansa pa muchanan sordo y mudo.
Enseñansa avansa (AVO/LBO) pa e gruponan di edad 12-15 te 17 aña, reparti den: Educacion Profesional Basico (EPB) cu e ciclo basico y e ciclo di profesion y banda di dje e educacion pa aspirante. E ciclo di profesion ta reparti den: Sector tecnico (T); sector economico (E); sector di cuido (V). enseñansa general secundario (MAVO); enseñansa general avansa (HAVO); HAVO y VWO ta cay bou di un solo scol, Colegio Arubano. Tin un scol na San Nicolas y Oranjestad enseñansa preparatorio cientifico (VWO).
Enseñansa post secundario (MBO/HBO/VWO) pa e grupo di edad 15 pa 17 aña, reparti den: Educacion Profesional Intermedio (EPI); Unidad Ciencia y Tecnologia (CT); unidad Salubridad & Servicio (SS); unidad Hospitalidad y Turismo (HT); unidad Economico (E).
Estudio pa maestro di scol (IPA). IPA ta forma docente dinamico y profesional pa drenta scol preparatorio, primario y secundario. IPA tin specialisacion pa bira docente di preparatorio (kleuter), primario (scol basico) y pa bira docente di scol secundario tin actualmente Bachelor y Master Papiamento, IK (informatiekunde) y CKV (Culturele & Kunstzinnige Vorming). IPA tin un seccion nobo cu a start sali na aña 2007 cu ta Movecion y Salud (M&S).
Universiteit van Aruba (UA) Facultad Huridico (JF); facultad Financiero-Economico (FEF). facultad Hospitalidad y Maneho Turistico (FHTMS) facultad Arte y Ciencia (OGM y SW&D). Enseñansa pa adulto pa esnan cu no ta bay scol mas di 15 aña pariba. Tanto e enseñansa pre escolar como e gran parti di enseñansa pa adulto no ta cay bou di e ley di enseñansa y supervision di Departamento di Enseñansa.
Programa di incorporacion Programa di incorporacion pa enseñansa basico. E programa di incorporacion ta un proyecto di Departamento di Enseñansa y ta cay bou di Directiva di Scol Publico. Pa casi diescuatro aña ta existi na cinco scol basico publico un programa special pa guia mucha cu un otro idioma di cas, e asina yama PRISMA-project. Y desde 2002 e programa aki ta existi na algun Dependances. Na principio e meta di e proyecto di Prisma tabata solamente pa yuda e muchanan cu un otro idioma na cas cu no ta Papiamento of Hulandes, pa nan por domina den un tempo relativamente corto e idioma Hulandes. Na 2001 a scohe pa e Dependances ora cu a descubri cu tin hopi mucha stranhero bibando na Aruba y cu no ta bay scol. Desde e momento ey e fluho di mucha stranhero pa Aruba a aumenta bastante. A scohe pa guia nan den e Dependances, p’asina no pone un peso extra ariba e scolnan regular y e maestronan na e scolnan aki. Di e forma aki e maestronan por a duna mas atencion na e muchanan naci na Aruba. Pero den transcurso di aña mas y mas mucha Arubiano a haya ayudo extra den e idioma Hulandes pa medio di e metodo di Prisma. Hulandes ta y lo keda pa e muchanan Arubiano un idioma stranhero y lo no bira nunca nan prome idioma di cas of lenga materno.
Acercamento Tin dos manera di acercamento:
Na e scolnan basico publico ta saca e alumnonan di Prisma for di klas ora di les di Hulandes y di lesamento. Durante nobenta minuut nan ta haya les di Hulandes y lesamento segun e metodo di Prisma den un local apart. Despues nan ta bay nan klas bek y ta sigui atende e otro lesnan cu nan compañenan di klas. Si resulta necesario, nan ta sigui cu “Taal en Lezen” segun e programa di Prisma te ora cu nan no tin mester di ayudo adicional. E scolnan publico ta traha cu rooster semanal cu ta reparti segun edad. E grandura di e grupo segun edad por varia pa cada “blokuur”; E Dependances ta scolnan apart na unda gran parti di mucha stranhero entre 8 y 13 aña ta reparti den grupo fiho di maximalmente 15 alumno pa klas. E klasnan ta reparti segun edad. Durante henter un aña escolar e alumnonan ta den un Prisma klas. Durante henter e aña ey nan ta haya solamente e idioma Hulandes y lesamento segun e metodo di Prisma. Fuera di esey nan ta haya tambe e mesun metodo di 'rekenen' igual na e otro scolnan basico. Despues di un aña nan ta pasa pa un scol basico of scol avansa igual cu e muchanan di Aruba.
Programa di incorporacion pa studiantenan secundario Desde 2002 ta acepta hoben entre 14 y 18 aña cu un idioma stranhero apart na un Dependance. Cu ayudo di un programa special nan ta haya preparacion durante un aña escolar pa despues nan pasa over pa enseñansa avansa. Esaki por ta mavo den dia, scol anochi of EPB. Ta reparti e alumnonan aki tambe den grupo di 15 pa klas.
Cultura
Deporte
Na Aruba e deportenan mas conoci y practica ta beisbol y futbol. Otro deportenan popular ta artenan marcial, landamento, tennis, volleybal, atletiek, wind- y kitesurfing, beach tennis, basketball y softball. E stadion mas grandi di Aruba ta Stadion Guillermo Prospero Trinidad. Asina tin hopi mas veld di beisbol y futbol rond di henter e isla. Den bario De Bryunewijk na Savaneta tin e unico piscina olympico di e isla, Piscina Olympico Roly Bisslick. Durante henter e aña tambe tin varios caminata ta tuma lugar, esun mas popular Boulevard Loop, un caminata di 10km cuminsando den bario di Malmok na Noord y ta termina den Oranjestad na haltura di Aruba Ports Authority. Un deporte cu ta birando popular den ultimo añanan ta ciclismo. Actualmente no tin infrastructura presente riba e careteranan di Aruba pa acomoda ciclismo ni como moda di tranportacion, ni como deporte.[18] E ciclistanan mester comparti caminda cu vehiculo di motor. Varios biaha esaki a resulta den ciclistanan deportivo birando victima di accident di trafico.[19] A ser experimenta cu fietsstrook riba cierto caminda pero esaki a ricibi hopi critica debi na falta di seguridad. Na fin di 2017 riba Routa 1 y na 2018 riba Watty Vos Boulvard e prome fietspadden oficial lo keda cla.
Celebracion di Carnaval ta uno importante den e cultura Arubiano. E celebracion aki a cuminsa rond di aña 1950 influencia pa e habitantenan di Venezuela, St Vincent, Trinidad, Barbados, St. Maarten y Anguilla cu a bin traha pa e refineria di LAGO. Oficialmente e temporada di carnaval ta cuminsa den luna di november caba, pero e actividadnan mes ta cuminsa algun siman despues di Aña Nobo te cu un dia prome cu Diaranson Shinishi. Durante e temporada tin varios actividad carnavalesco manera Eleccion di Reina, Prins y Pancho, Festivalnan di calypso, tumba y roadmarch. Tin paradanan ta tuma lugar den e districtonan di Noord, Oranjestad y San Nicolas. E temporada ta culmina cu e Parada Grandi riba e ultimo diadomingo y Kimamento di Momo riba e bisbo di Diaranson Shinishi.
Media
Aruba tin cuater corant publica na Papiamento: Awe Mainta, Bon Dia, Diario y Solo di Pueblo y dos digital: 24ora.com y Noticiacla.com. Tambe tin dos corant publica na Ingles: Aruba Today y The News. Amigoe ta e corant publica na Hulandes. Aruba tin tambe 18 emisora di radio(2 AM y 16 FM) y tin tres stacion di television local: Tele-Aruba, Aruba Broadcast Company 'ATV 15' y Canal 22, Aruba su Television Nobo. Den ultimo añanan tin algun Arubiano y personan biba na Aruba cu a produci contenido riba red di media social cu ricibiendo varios grado di popularidad local y internacional.
Dianan di fiesta
Aruba ta conta diesun dia di fiesta oficial. Riba 1 di januari ta celebra Aña Nobo cu pagara y vuurwerk. 25 di januari ta celebra e dia natal di e Betico Croes, "Libertador di Aruba". E dialuana despues di Carnaval Grandi ta un dia nacional di sosiego. Riba 18 di maart ta celebra Aruba su Himno y Bandera. Como Aruba ta forma parti di Reino Hulandes, riba 27 di april ta celebra Dia di E Rey, actualmente e fecha natal di Rey Willem-Alexander. Riba 1 di mei ta celebra Dia di Obrero.
Mayoria di e populacion di e isla ta Catolico y pesey e dianan mas importante pa religion Catolico ta forma parti di Aruba su dianan di fiesta. Diaberna Santo, di dos dia di Pasco di Resureccion y Dia di Asuncion ta dianan oficial liber. Asina mes cu e promer dia di Pasco di Resureccion ta hopi celebra na Aruba, e semper ta riba diadomingo y pesey no ta un dia di fiesta oficial. Riba 25 y 26 di december ta celebra e promer y di dos dia di Pasco di Nascemento.
Riba 24 di juni Dia di San Juan (Dera Gai) y Sinterklaas riba 5 di december tambe ta dianan di fiesta hopi celebra na Aruba. Pasobra Merca ta Aruba su mercado turistico mas grandi, den ultimo añanan, fiesta manera Dia di Inpendencia Mericano, Halloween y Thanksgivings tambe a bira popular riba e isla.
Lugarnan di interes
Arubianonan famoso
- Dave Benton, musico y e ganador di 2001 Eurovision Song Contest representando Estonia
- Juan Chabaya "Padu" Lampe, musico y compositor di Aruba su himno nacional
- Rufo Wever, musico y compositor di Aruba su himno nacional
- Dr. Edward Cheung, ingeniero principal pa proyecto Telescoop Espacial Hubble di NASA
- Betico Croes, politico (Libertador di Aruba)
- Boy Ecury, luchador pa resistencia Hulandes durante Guerra Mundial II.
- Taryn Mansell, prome finalista Miss Universo 1996 y Miss Aruba 1996
- Jonathan "Jeon" Thiel, musico
- Vale Croes, comediante
- Roger Peterson, musico
- Bobby Farrell, musico (grupo Boney M.)
- Percy Irausquin, diseñado di moda
- Zizi Lee, prome finalista Miss Mundo 2001 y Miss Aruba 2001
- Eugene Kingsale, beisbolista di MLB
- Calvin Maduro, beisbolista di MLB
- Pete Philly, artista Hulandes di hip-hop
- Sidney Ponson, beisbolista di MLB
- Sarah-Quita Offringa, windsurfer profesional
- Xander Bogaerts, beisbolista di MLB, shortstop pa Boston Red Sox
Lista di fuente
- ↑ "Quarterly Demographic Bulletin 2017" (PDF). Central Bureau Statistiek Aruba. Pagina 1 den e promer tabel bou di End of year 2016 total. Recupera 16 october 2017
- ↑ "Maritiem Grenzen voor de Benedenwindse Nederlandse Antillen" (PDF). Tweede Kamer. Un mapa cu ta visualisa e awa teritorial y zone economico exclusivo di Aruba y su bisiñanan. Recupera 16 october 2017
- ↑ Ruud R.W.M Derix, PhD.(2016) "History of Resource Exploitation in Aruba"(PDF). Central Bureau Statistiek Aruba. Pagina 3, alinea 4; Pre-ceramic period 2500BC-ca.1000.Recupera 26 october 2017
- ↑ R. van Halewijn, L.W.G. Higler & A.L. Spaans(1992) Ecologisch onderzoek Bubaliplas(PDF). DLO-instituut voor Bos- en Natuuronderzoek. Pagina 7, alinea 1. Recupera 1 november 2017
- ↑ Smith, Oliver (1 october 2017) Mapped: The countries that drink the most coffee. The Telegraph UK. Lista #3: "The most branches of Starbucks per capita" Recupera 6 december 2017
- ↑ A Brief History of Central Bank Aruba Centrale Bank van Aruba Recupera 31 October 2017
- ↑ Main Functions and Activities Centrale Bank van Aruba Recupera 31 October 2017
- ↑ Keane, Jonathan (3 december 2017) Aruba looks to Ethereum to boost tourism. Coindesk. Recupera 7 december 2017
- ↑ Gezondheidseffecten Windpark Urirama goed beschreven Commissie Mileueffectrapportage. 8 november 2012. Recupera 21 november 2017
- ↑ Ir. P. van der Boom, Drs. S.J. Harkema, Drs. J.G.M. van Rhijn, Dr. F. Woudenberg (8 november 2012). Advies Windpark Urirama Aruba (PDF). Commissie voor Mileueffectrapportage. Recupera 21 november 2017
- ↑ Protest Windmills Urirama increases. Amigoe (12 mei 2012) via National Wind Watch. Recupera 5 december 2017
- ↑ Rasmijn, Ariën (25 mei 2015). Proces hindervergunning Windmolenpark Urirama moet opnieuw. NTR Caribisch Netwerk. Recupera 28 november 2017
- ↑ Solar Power Park Reina Beatrix Airport Aruba. Croon Caribe. Recupera 5 december 2017
- ↑ Sunrise Solar Park one of the biggest in the Caribbean region. Utilities N.V. Recupera 5 december 2017
- ↑ 15.0 15.1 Censo 2010(PDF) Central Bureau Statistiek Aruba. Pagina 20, e prome grafiek. Recupera 2 november 2017
- ↑ 16.0 16.1 Marks, Yehudah. Jewish Prime Minister of Aruba Orders Pair of Tefillin. Hamodia, World News, 2 September 2010, p. B42.
- ↑ Profile of the Jewish Community of Aruba University Center for Jewish Living via Internet Archive. Recupera 27 october 2017
- ↑ Mas cu 150 ciclista den accion pa mas seguridad riba caya. Bon Dia 24. Recupera 1 december 2017
- ↑ Kia dia lo traha un parke pa practica ciclismo akinan na Aruba. Diario. Recupera 1 december 2017


text:
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
Cadena Alexander Noord, Candy's Lottery, Monserat Lottery, Lucky Cher-Ann 2, Mabon Lottery & Snack, Rockies Lottery Dakota, Lucky Angel - 2 ganado, Quick Luck Lottery,Bo Skina di Suerte, Lucky Trailer - 2 ganado, Mezi Supermarket, Euro Lottery, Charming Lottery Lucky Numbers Arendstraat, Elsa's Lotto Playa, Roos Lottery, Lucky Numbers Sasaki - 2 ganado, Girasol - 2 ganado, Vegas Lottery, Lucky Numbers - 2 ganado, Hospital Deli - 3 ganado, Lucky Numbers Wilhelminastraat, Tarabana Lucky Lottery, Tele Uno II, Gily's Lottery, Gialis Lottery, Bloemond Lottery, JR-I Lottery, Indio Stewart Lottery San Nicolas, Bon Suerte Lottery, M&F Valero Essoville, Cura Cabay Lottery - 4 ganado, Lucky Taurus, Shahai Take Away, Wara Wara Lottery, Lucky Mac, Cadena Alexander Cumana, Lucky Star Lottery, Rocking Belly Snack & Lottery, RS Lottery, Lucky Snoopy, Manton Lottery, Rockies Lottery Savaneta, Lucky Budha Center y Get Rich Ponton.
Pabien na tur e 57 ganadonan di Afl. 2.361,- cu Lotto Di Dia! Pasa libremente na oficina di Lotto, na Paardenbaaistraat 10, cu ID valido y ticket ganado, pa buska bo premio.
(ADVERTORIAL)
ORANJESTAD - Siman pasa, riba 15 di mei, ATIA a wordo informa di un problema cu un di e barconan den uso di e compania “King Ocean” rumbo pa entre otro Aruba. E barco concerni a hanja problema mecanico y consecuentemente a desvia pa Jamaica caminda e barco aki a wordo repara. E problema cu esaki a causa pa Aruba tawata grandi, causando cu basta producto y, mas importante, fruta y berdura no tawata disponibel na Aruba. Asina e gremio comercial ATIA ta raporta den un comunicado. Segun e gremio, Aruba ta depende hopi ariba e barco di King Ocean pa mayoria di comestibel y mercancia cu ta drenta Aruba, y e incidente cu e barco aki a mustra e consecuencia cu restraso of desviacion tin ariba economia di nos isla.
ORANJETAD – Diaranson un di e bapornan crusero mas grandi di mundo a bishita Aruba. Minister di Turismo Dangui Oduber a yama bon bini oficialmente na e barco crusero Freedom of the Seas di e linea crusero Royal Caribbean International durante e ceremonia oficial di e call inaugural.
ORANJESTAD - Aruba Hotel and Tourism Association (AHATA) a organisa e tayer “Outsmart Cyber and Privacy Threats”. Miembronan di AHATA a ricibi informacion riba e ley di privacidad. Ashley Jackson di Dykema y Paul Marchena di Atlas Risk Solutions tabata e oradornan di e tayer, nan a splica den detaye riba e ley di privacidad cu lo drenta na vigor dia 25 di Mei proximo. Ambos orador a trata henter e ley di privacidad, e proceso di cumplimento, con pa evita riesgonan, y tambe con pa sigura contra di e riesgonan.
(ADVERTORIAL)
ORANJESTAD - Ora bo dia di suerte yega, no tin duda cu ta pa bo e la yega. Ashline a pasa Lucky Trailer y a cumpra diferente numbernan. Esun cu a sali ganado ta 6453 signo Leo. E la inverti solamente un suma chikito di 50 cen na e numbernan cu a sali y asina a resulta e feliz ganado di 12.500 florin. Zodiac ta haci otro hungado un feliz ganado. Hopi pabien!


text:
ORANJESTAD - “Bo no mester conocemi como Minister of buska un firma sin balor, manera a sosode cu e Minister anterior di infrastructura. Awor bo derecho ta wordo respeta, como tambe e transparencia y integridad cu esaki mester carga” minister di infrastructura Otmar Oduber a bisa e siman aki na e occasion unda cu a otorga tereno na 346 persona. Hopi di nan tin entre 18 pa 30 aña wardando riba un tereno.
PROCESO
346 persona a ricibi e oportunidad pa nan traha nan cas a base di e peticion cu nan tabatin, 145 di nan ta trata overeenkomst nan cu a wordo firma na e ocasion. Proximo paso aworaki ta pa nan bay notaris, cual nan tin tres luna pa cumpli cu ne. E diferencia grandi ta cu aworaki nan mester firma un Hypotheek akte hunto cu e traspaso di e tereno, contrario na antes. Pasobra kier ta sigur cu e hendenan ta bay traha nan cas y cu por maranan na dje, pasobra ta hopi hende ta wardando un pida tereno pa construi, pa cual nan tin 1 aña pa caba di traha nan cas. E otronan cu a haya nan carta di pre reservering y reservering, ta encera personanan cu tin cierto pasonan cu nan tin cu tuma. Si ta pre reservering, nan tin 30 dia pa mustra cu nan tin un ‘backup’ financiero y a base di esaki ta depende con grandi nan por traha nan cas y a base di esey ta haya e tereno, pa no duna terenonan mas di 600,700, of 800 meter cuadra ciendo cu e forsa di e persona ta pa traha un cas di 150 meter cuadra, teniendo na cuenta e escases di tereno cu tin. Esnan cu a ricibi nan carta di reservering tin 90 dia pa nan entrega nan plannan na DOW pa nan caba di regla tur locual cu ta poni den e website di DIP www.DIP.aw unda cu tin e rekistonan poni na un forma transparente pa loke ta e bouwvergunning. Cual mester por tuma luga entre 4 pa 6 siman despues cu e persona ya tin su carta di reservering.
ORANJESTAD— Gobierno di Aruba a dicidi cu ta manda un delegacion di profesional di Aruba pa Venezuela, estado Falcon otro siman pa purba yega na palabracionnan den aspecto di seguridad y documentacion cu mester exigi na momento di importacion. “Si esaki logra, lo por logra habri tambe e frontera y por permiti como excepcion importacion di fruta, berdura y pisca” Prome minister di Aruba Evelyn Wever Croes a declara diabierna. Segun e mandatario, di parti di Venezuela no ta ricibiendo niun cooperacion cu por yega na apertura di e Waf mas lihe. Mientrastanto Wever y coleganan Ruiz y Bikker a reuni cu autoridad riba e tema.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.


text:
Recientemente na Punta del Este, Uruguay, ODEPA a tene su asamblea general e biaha aki cu un toke historico pa motibo cu despues di 40 aña a eligi un Presidente nobo.
Un total di 41 Comite Olimpico Nacional di Norte America, Centro America, Caribe y Sur America ta miembro di e organisacion continental ODEPA.
For di e fayecimento dos aña pasa di e ex-Presidente sr. Mario Vasquez Rania, e organisacion di ODEPA a cuminsa traha na cierto cambio den e deporte den di nos continente y claro pa eligi un Presidente nobo pa futuro di e organisacion cual tabata un prioridad.
E Comite Ehecutivo tambe e wordo eligi esaki cada 4 aña y den esaki Secretaria General di COA, sra. Nicole Hoevertsz a keda re-eligi. Notable ta cu for di 1998 te cu awor Nicole Hoevertsz ta forma parti di e organsacion continental ODEPA.
E eleccion tabata uno cu hopi lobbymento, strategia y politica unda e 3 candidatonan a prepara nan mes casi dos aña p’esaki.
E 3 personanan cu a pone nan candidatura pa bira Presidente di ODEPA tabata Carlos Nuzman di Brazil, Jose Cuello di Republica Dominicana y Nevin Illic di Chile.
Despues di e prome votacion Cuello y Illic so a sigui, mientras Nuzman a cay afor. Na final den un votacion minimo di 26 contra 25, e Presidente nobo di ODEPA a bira Nevin Illic di Chile.
Mester bisa cu despues a reuni den 3 grupo, esta uno di Norte America/America Central, Caribe y Sur America bou cual Aruba ta cay y aki sra. Nicole Hoevertsz a keda re-eligi como vocal.
Durante e asamblea general Presidente Illic a nombra representantenan di Mexico y St. Lucia respectivamente como su Secretario General y su Tesorero nobo.
Mester bisa cu mesora Comite Ehecutivo a reuni riba principalmente e desaroyo rond di e Weganan Panamericano di Lima 2019 unda esaki no ta canando na deseo pa motibo di e situacion den e pais.
P’e motibo aki tambe e Presidente electo di Odepa, sr. Illigde lo tin un reunion cu e Presidente di Republica di Peru pa papia riba diferente punto di precupacion. Un di nan ta sigur e Villa Panamericano.
Ta bon pa bisa aserca cu e Comision di Coordinacion lo bishita e ciudad di Lima, Peru dentro di algun siman p’asina mira kico tur nan lo por yuda cune mirando cu falta net dos aña p’e inicio di e weganan.
Por ultimo e presencia di Presidente di IOC, sr. Thomas Bach n’e asamblea di Odepa a wordo masha aprecia.
Un otro punto imporante t’e participacion di hende muher den e Comite Ehecutivo unda antes esaki tabata consisti di tres persona y awor a amplia pa cinco persona.


text:
ORANJESTAD (AAN) – Den luna di December 2017 pa ta exacto 2 siman pasa Aruba Softball Bond a tene su Reunion General esta su “Algemene Leden Vergadering” conosi tambe como ALV.
ASB cumpliendo cu su Statuut Art # 9 y tambe Huishoudelijke Reglement Art # 13 y 15 a invita tur su equiponan miembro pa dicho reunion. Tur equipo a ricibi oportunidad pa por postula candidatonan pa diferente posicion den directiva.
Alaves statuto ta prescribi cu mester nombra diferente comisionnan manera Straff Commissie, Ploegen commissie, Beroeps commissie, Protest commissie, Kas commissie etc. Tambe mester aproba notulenan anterior, presenta relato di secretaris y un relato financiero.
ASB a splica tambe di un plan extenso cu e tin pa 2018. Na final a bay over na eleccion. Un total di 12 miembro di 15 miembro cu por a vota cu tin “stemrecht” tabata presente. Durante eleccion aki Endy Croes a keda re-eligi como presidente di ASB pa un otro periodo.
Francisco Chipen Chirino ta wordo re eligi como vice presidente. Miembronan nobo cu a keda eligi y ta drenta directiva di ASB ta Estefano” Fano” Croes, Andresito Krozendijk, Ramiro “Roy” Geerman.
Promer reunion oficial di e directiva nobo di 7 persona lo tuma lugar 28 di December proximo pa deliña diferente trabaonan pa 2018. Despues di a combersa cu Endy Croes el a splica cu lo bay ta structurando ASB mas pa cu 2018 implementa y reforza reglamento , disciplina y respect pa e wega.
Riba nivel di Bestuur diferente miembro di bestuur lo ricibi un tarea specifico entre otro un Liga bou di nan hala cual nan mes lo percura pa tur cos esta di trahamento di schedule, book tereno y umpires y scorers y rond ful e Liga. Por ehempel un miembro dedica na A-Klas, otro dedica na AA etc etc.
Tambe ta den nan plan pa motiva y inicia cu un Liga Femenino U16. Den 2018 tur scoring di wega lo bay ta electronico y por mira esakinan al instante online. Liga Especial lo bay ta un otro proyecto nobo y den vision di ASB lo bay trece un campeonato femenino di CONSURSA na October 2018.
Den 2018 Statutonan cu ta data di aña 1953 lo wordo renoba. Bueno lo bay tin hopi actividad cu desaroyonan hopi positivo pa cu softball organiza. Softball lo bay ta den pleno desaroyo.


text:
Month: January 2016
José Maria Capricorne
José Maria Capricorne: “I bear a grudge against all the politicians who literally destroyed the art academy. All those with their ‘Dushi Korsou’ and all those stories. They committed a cultural crime..”
Fridi Martina – Siegu Pa Kolo
Fridi Martina 15 di yanuari, 1950 – 11 di mei- 2014 “Kolo di kueru ta un dje hopi medionan ku ta keda uza den e komponentenan di e politika di dividi i reina denter un sosiedat di eksplotashon.”
Prensa Plézi
E prome mainta di e luna di yanuari, dies or a bati un notisia di ultimo ora ta drenta na radio Hoyer, e reportero ta relata un suseso fatal kaminda 3 homber i un kuchu a laga Suffisant sangriente. Despues dje notisia di e prome dia di ana e lokutor bake feminino ta sigi ku su animashon, tokando un Tumba alegre di Doble R pa su oudensia mane nada speshal a pasa, komosifuera e prome nobo di morto no a kaba di sosode mes.
3 di yanuari Korsou atrobe ta spierta ku un otro notisia di asesinato, na mesun emisora e moderado di e programa di notisia i opinion ta prefera di no pone muchu atenshon na 3 hende morto den apenas 1 siman, e topiko di un ora i mei ta bira trafiko i strepi riba kaya.
Fin di 2015 den pitu Extra ta publika un deklarashon di parlamentario independiente Marylyn Moses kaminda e ta indika ku pa 2016 mester wak e votado bon paso nan a kwe un fada ku politika i si no tene kuidou nan por basha nan bala pa MFK. MAS99 ku ta keda patronisa pa MFK no ta hisa e notisia feu suela, sobra medionan ta drai kara hasi mane nada no a pasa kaminda par’i siman atras a uza mesun parlamentario komo e klabu pa dal e kaha di morto gubernamental sera.
Ta ora media ke, na nan kumbiniensia, ta wak kon por manipula ku notisia pa laga nan partido, interes ekonomiko, finansiero preferi lusi. Na Z86 no ta otro, einan bankeronan, presidente di banko sentral ta papia prome i na mayoria okashon einan so. Den nan resumen di ana 2015 nan konsentrashon tabata riba politika batiendo minister plenipotensario Marvelyne Wiels, Pueblo Soberano for di tur proporshon. E sektor priva no ta risibi mesun skrutinio eksagera, kasonan di froude mionario na Giro Bank no a keda menshona, Eric Garcia a keda proteha. Emsley Tromp su kontroversia na banko sentral ku raport KPMG i Kontroleria General, no a keda papia. PNP ku a sakrifika minister Balborda i ku un sra Verginie ku e kaso di aksidente durante marcha karnaval no tabata notisia di importansia humano pa nan. Cft ku a deklara ku sektor priva, bankonan i otro institutonan finansiero tin ku hinka man den kaha fuerte i inberti plaka den Korsou tampoko a risibi e atenshon nesesario pa e emisora pionero na Otrobanda.
Parlamentario Moses ku a dera gobiernu pa un minuto, no a bai den profundidat pero eks prome minister Asjes su retiro insplikabel si a fiesta kune, C-tex e proyekto di sentro di data fantasma ku a bai sawaka tampoko a elabora riba dje pa proteha nan hirarkia finansiero.
Dos ora i mei un resumen di ana di Z86 a resulta un hilaridat anto ketu bai den un shelu di pretenshon ku nan ta praktika “periodismo responsabel” manera nan mes ta kalifika nan mes den ” e resumen kompletu, e analisis final” di 2015.
MAS99, Krioyo, Fiesta FM na 2015 tabata entre otro e defensor di MFK, Robbie Dos Santos, Sure and Joe Black lottery. Gilbert Sparren no por a wanta e situashon manipulativo na MAS99 mas i a bula waya bai serka Direct kaminda e ta profila hopi mas miho ku un outoridat periodistiko ku tabata hasi falta na su delaster dunado di trabao. E fayo grandi ku Sparren a hasi ta pa pretende ku pueblo no tin mester di sa pakiko ela transishona pa un otro emisora. Periodistanan, reporteronan i propietarionan di media ta hole stinki di un arogansia di poder informativo kaminda nan ke sensura e berdat pa motibu di argumenta ku no ta pueblo su asuntu dikon un miembro di prensa ta hasi un mudansa laboral.
No solamente fresku pero tambe kulpabel pa tene un pueblo den ignoransia i sigui krea un airu di skonde kos i kore pa nan responsabilidat di enfrenta otro medionan di komunikashon riba nan aktonan di imoralidat den media.
Tur esaki ku amen di e grupo di periodistanan elitario ku a asisti e tayernan di UNESCO ku ofishalmente a kompromete nan mes pa alsa e nivel di produsi notisia na Korsou.
Den un pais ku pa mayoria ta identifika su mes komo kristian ta rebaha su mes ora e ta asepta ku ‘niun’ media a transmiti e ayuno I orashon nashonal hasiendo nan mes un dje kumplise mayo den kreando i alimentando e asina pa nan mes yama ‘krisis’ ku nos ta den. Ta resulta ku preparashonnan pa karnaval te dios di rango muchu mas haltu. Lo ta otro si nan Hesus tabata na bida i lo keda krusifika e ora ei si nan lo bai bibu mesora pasobra sanger ta bende, atentonan religioso di salbashon i sanashon di un nashon no ta konta den nan mundu komersialisa.
Reportero di Direct despues di un entrevista ku un parlamentario ulandes a keda enkurasha pa duna supermerkadonan ku nan preisnan haltu un kritika bon funda pero pa mesun moneda e boka grandi no ta habri papia riba un raport ku banko sentral a saka kaminda ta bisa ku ekonomia di bon di fiansa ta abuza di e fiado den nesesidat kaminda nan ganashi ta muchu grandi. Bon i otro fiansa mikro ta patronisa emisoranan manera MAS99 i Direct i pesei e raport nunka a bira notisia paso GL, MAS i otronan ta hana plaka pa pasa propaganda i aki e interes di pueblo no ta keda defende ku boka hanchu.
Kritika riba manego finansiero di bankonan ta keda bosifera sporadikamente pero ora presidente di Banko Sentral tei den studio di p.e. Direct e interogashon periodistiko ta dirti. E kabes di Banko Sentral na varios okashon a atverti ku nos nivel di bida ta muchu haltu. Lokual e kiermen ta ku klase medio i haltu ta fia, i spat plaka na kos ku no ta na nodi pero prensa iresponsablemente no ta profundisa den dje paso esei lo afekta su patronisadonan ku ta nifika un perdida di entrada ora ta eduka pa no hinka man den bo potmoni, hunga duru i konsumi produktonan pa loko.
Tabata prome minister Whiteman den su diskurso di ana nobo a duna signifikashon na e fenomeno di kolonisashon di plaka. Akinan prensa a hanja un oportunidat pa borda un diskushon publiko meskos ku tin awoki riba hisamentu di salario minimo. E dialogo riba entrada basiko nunka tabata un topiko pa media, i atrobe esaki ta keda refleha ora Direct ku konsistensia tin e privilegio komo un dje emisoranan popular di por entrevista minister di finansa Jose Jardim. Su dilanti den studio e entrevistadonan no ta hasi e pregunta kardinal ku e mester a hasi for di 2012 ora e titular di finansas a sinta: “Kiko lo ta e posibilidatnan pa oumenta un salario minimo teniendo kuenta ku Cft i presepuesto?”.
Ganando konfiansa di pueblo no ta bin ku hungamentu badjon tras di mikrofono ora esnan responsabel pa e malora ekonomiko-finansiero no tei. Ta tuma madures di tur akshonista den media pa sali na defensa di pueblo. Kibrando ku e miedu pa tene direktornan di kompanianan den sektor priva responsabel ta un riesgo grandi pasobra prensa su modelo ekonomiko ta traha pa drai riba nan plaka. Den un ana desisivo pa vota pa un parlamento nobo ku un gobiernu nobo e reto mester ta pa legumai e konkelmentu di manipulashon mediatiko i kuminsa stima e pueblo di berdat enbes di plama e meskla antikua di trese mitar berdatnan pa mantene e situashon sosiopolitiko i satifase e podernan ku ta goberna trai kortina na Forti. E lunanan benidero hopi kos lo pasa i pueblo lo testigua ku nan no ta interesa mas den e platonan putri ku prensa ke pusha den su korokoro.
Produkshon di notisia mayoria bja ta propaganda, e ta krea mensahenan ku ta konstrui karakter, aktitutnan pa laga hende pensa i aktua di djalunaa pa djadumingu den un malchi kolonial ku lo trese menos kambio posibel pa tene esnan ku poder i fortuna na Korsou den un posishon djingueri. Media un instituto ku ta trata su konsumido komo un mitar ser humano ku no merese atenshon informativo kritiko pa e sali for di e berans soshal ku nan a kondishone pa keda aden lo peligra su eksistensia ku ta mara na e eksplotashon ekonomiko ku ta kadukando.
Burda pa plaka te mannan ku a koba e buraku entre notisia di kalidat emansipatorio i notisia mediokre senshonalista. Dekadanan largu hefenan di redakshon, dononan di korant, televishon, wepsait, emisora ta fayendo den kibrando e aliansa ku kapital krioyo pa edifika un nashon. E tiki espasionan ku ta ofrese notisia riba sierto kalidat na sierto momentu por broma falsu pasobra ta e sobra mundu di media ta mediokre, no ta paso nan trabao ta asina fantastiko pero pasobra nan kompetidornan ta hasi un mal trabao. Ta e prosesonan aki ta soru ku esnan ku ta hunga rol di ta un medio di komunikashon konfiabel di kalidat haltu nunka ta sinti e preshon pa mester oumenta nan nivel ku defakto den ana 2016 mester ta un dje aktornan prinsipal pa transformashon struktural. Tin yen reto, tin boshi hende ku mester arepenti, pueblo di Korsou semper ku konsistensia a demostra ku nan tin e abilidat pa pordona, un transmishon di karnaval den HD no te kos. Tur esnan enbolbi den prensa sa ku no tin skapatorio o mane magno kanto-outor Nildo Martis a kanta: “Kambia bo manera…”.
Bèbè Rojer
Privitashon di kompanianan di gobiernu ta den diskushon, Bebe Rojer ku a hasi ana 5 di yanuari ta rekorda nos kiko ta neoliberalismo i neo-kapitalismo krioyo na Korsou. Un grupo chiki ku ta hana mas poder mas plaka. Kaminmda e mes ta bisa ku antes na Curacao Ports Authority un direktor tabata gana podise 6 mil florin awoki (Ananan ochenta) e ta gana 40 mil florin.


text:
Otro di e cache di e pelíkula yen Deskargá / Recorder VOSTFR
Otro di Cache Drama na Drip VF Pelíkula Yen
📅 Fecha Di Landamentu : 21 December 2016 📅
📺 Di : Christ Wedge 📺
🎦Sorto :Antia, Di famia, Di konosementu ficcion 🎦
🇺🇸Nacional : Amerika 🇺🇸
Otro di e cache di e pelíkula yen Deskargá
E pelíkula Master Cache ta encarga di bon kalidat 1080p, den frances. A invita a bishitá nos lugá telechargerfilm24.com
Tira un vista na nobo pelíkula di Master Cache. Kada dia añadimos nobo artíkulo ku dios popular. E pelíkula est au forma MAG EN 4/MP. Unico na e ehérsito den e libra di nos usuario.Representante di un nobo fuente di pelicula na deskargá di mas haltu kalidat. No pieda e promé pelíkula.
notisia útil di e pelíkula, hasi lis aki
Conoci
Wak di bida muchu prosperá den su stat total, Tip, un studiante di e skol sekundario, topa un "Otro Outo", 4 òf 4 ku gran poder i grandi, di pida di request a hañ'é den un kaso. Komo resultado di un destino impressie sera un preparacion di petroleo di lugá, e misterionan un stranhero i otro ku smak i talento pa e calidad. Tip tin e por haña e sentro di e stat i abvo amigu ta impagabel.
Training
- Otro di e cache di e pelíkula yen Deskargá,
- Otro di cache pabien,
- Otro di cache 2016 training di vf,
- Otro di cache teenager,
- Otro di cache deskargá,,


text:
“Ora mi pensa tur e trabou cu mi mama a pasa aden pa lanta 8 yiu su so, mi a pensa cu mi mester haci algo special pa nos mamanan grandi, cu ta den un Cas di Anciano.
P’esey durante e ultimo 16 añanan mi ta bini cerca boso tur aña riba Dia di Mama, tratando pa duna boso un cariño special y algo di alegria pa recorda boso tempo”, tabata e mensahe cu Prome Minister Mike Eman a duna diadomingo mainta na e tres Casnan di Grandi y Cuido cu el a bishita.
Compaña semper pa su señora esposa Doina, Prome Minister a yega den oranan di mainta na Cas di Cuido den Palisiaweg, unda cu, manera semper, el a wordo ricibi cu alegria.
E motibo ta cu el a yega cu alegria, cu musica di Robert Maduro y su yiunan, kendenan a presenta cancionnan tipico di antes, no unicamente di ‘Dia di Mama’, pero tambe cancionnan manera “Na Aruba nos ta come pisca fresco cu pan bati.”
A haci entrega tambe di un carchi di e mandatario y su esposa Doina, felicitando y deseando tur mama un feliz dia. Como treat crioyo, a regala cada un di e Casnan di Grandi un caha di pan dushi pa bebe cu koffie of te.
Despues di Cas di Cuido a sigui pa Huize Maris Stella, unda tambe a duna serenata na cada grupo cu tabata sinta pafo di nan camber cu nan bishitantenan y a finalisa e bishita di ayera cu un mini concierto den sala di recreacion na Sint Michael Paviljoen.
Tanto residente y dunadonan di cuido a keda sumamente contento cu bishita di Prome Minister y encanta cu e regalo musical special pa ‘Dia di Mama’.


text:
Aki ta sigui declaracion di sra. Gladys Saladin, kende a duna un relato di loke a pasa na Scol Reina Beatrix, scol caminda cu su yiu ta bay, cual ta bisa lo siguiente:
“Mi a cana e caminda corecto cu loke a pasa cu mi yiu – Esey a wordo confirma door di DPS (Directie Publieke Scholen).
Niun dia mi kier a haci’e publico, pero awor mi no tin otro opcion.
Scol a cuminsa diahuebs dia 18 di Augustus.
Mi yiu a bisa mi cu e a haya un juffrouw nobo na e scol ey. Dus prome aña cu e juffrouw ey ta na e scol di mi yiu.
Diamars dia 23 di Augustus nan ta yama mi di scol di mi yiu, cu su wowo ta malo. Ma bay busk’e, e ora ey ma conoce su juffrouw nobo. Nos a presenta na otro.
Ami cu e juffrouw so a papia un rato, den esey mi yiu a sali di klas. E juffrouw a bisa mi yiu mi dilanti e conta mi kico juffrouw a papia cun’e.
E ora ey mi yiu a contesta mi algo di gay.
Ma bira wak juffrouw, anto e di si mi a puntra bo yiu si e ta gay. Ami ainda no a bin bij kico ta pasando, mi a contesta e juffrouw cu ami na cas sa papia cune di e tema ey, e ora e juffrouw a asumi cu mi a admiti di bisa si e ta, pasobra el a bisa mi: yiu wel bo mag di ta pero na bo cas no aki na scol. Dus manera di bisa cu juffrouw como docente y ami como mayor ta para riba un linea. E ora ami a bay na e hoofd di scol, sra. Berlonsky pa mi mustre di mi yiu su wowo, cu pa mi e wowo ta masha bon e no ta malo
Ma bay hiba mi yiu cas, ora mi a bahe na cas mi a bin bij!!!
Mi di ta kico a caba di pasa, nan a papia co’i sokete di mi yiu cu mi y mi no a haci nada!!!!!
Ma bay bek scol pa 9’or e mainta ey mes. Ma bay na e hoofd, ma yora cune bise mi ta sinti hopi hopi malo paso mi no a defende mi yiu.
E hoofd a puntra mi si mi kier p’e papia cune of ami bin bek 1’or pa nos sinta papia. Ma dicidi di bin back 1’or cu mi casa.
Mientras mi a puntra mi yiu ta ki dia juffrouw a bise esey, mi yiu a bisa mi diabierna 19 di Augustus di 2 dia di scol!!!!!
Mi yiu a keda cas door di e wowo, mi casa y ami a bay 1’or scol. E juffrouw no a spera cu mi tey. E no a gusta cu ma bin na e hoofd prome. In ieder geval den nos conversacion e juffrouw a bisa: “O, mi’n por haci fout anto!”
Ma splike e fout ey no pasobra e ta bully. El a bisa pero yamando bo yiu pa gay a yuda si, pasobra el a sinta keto keto!!! Dilanti e hoofd!!!
Nos a keda cu mi yiu ta bin bek scol ora cu e wowo cura. Manera mi yiu bin bek e ta pidi mi yiu sorry dilanti tur mucha, pasobra ta dilanti nan el a puntre si e ta gay.
Mi a bay cu un sabor amargo di e reunion e jufr no tabata meen cu e ta sorry
Ma bay entrega keho na DSP e dia despues. Nan a scirbi tur cos laga mi firma.
Mi yiu a sinti malo na cas e weekend ey y haya kentura. Nos a bay bek DPS dia 29 di Augustus papia cu sr. Kock, e hefe di DPS mes.
Mi a dicidi di papia cu mi yiu pe wak si e ta bay scol bek. El a dicidi cu si e ta bay, dus dia 30 el a bay scol bek.
Hoofd a yama mi bisa mi cu juffrouw a pidi mi yiu sorry. Su siguiente dia, dia 31 di Augustus juffrouw no a bin scol mas. Mi yiu a haya un invaller.
Na September inspectie van onderwijs a manda yama mi, caminda cu nan a scucha di mi banda tur loke a pasa. Mi mes e ora a cuminsa busca drechi ken e juffrouw ta, e ta conoci pa bully mucha!!
6 siman di investigacion a pasa. Dia 11 di October hoofd ta yamami 5:52 di atardi!!! Cu Minister a dicidi cu juffrouw ta bin bek. Mi yiu ta cambia di klas!! M’a bisa e hoofd no, cu mi yiu no a haci nada malo, cu ta e juffrouw mester bay otro klas of otro scol. Hoofd ta bisa mi, tur hende por haci fout.
Diaranson dia 12 di October, scol a cuminsa bek, e juffrouw no tabata t’ey y ami feliz.
Diabierna dia 14 di October, mi yiu a tarda pa sali. Ora el a bin, ma puntre si tur cos ta ok, cual e di cu si.
Den esey atardi ma puntre atrobe. E ora el a bisa mi na yoramento cu un tata di un mucha den su klas a bise y pone subi ariba na scol, cerca e hoofd!!! Mi di kico!!!
Mi yiu tabata su so cu 4 adulto!!!! Despues di scol diabierna dia 14 di October.
E tata tabata grita so, puntra mi yiu ta kico mi yiu a haci su yiu!!!
Despues nan a bisa mi yiu pe sali di kantoor. Ora mi yiu ta conta mi esaki ma yora hunto cune.
4:25 di atardi DPS ta yamami bisa mi kico a pasa, cu cualkier mayor lo a actua asina!!!!
Cu door cu mi yiu no a haci nada malo nan a lag’e bai, tambe keda sin yama mi e ora ey!!!
Cu ta door cu mi mes a papia cu mi yiu splik’e tocante di gay tur e cos aki ta pasa.
Diasabra mi a papia cu un mucha cu ta den klas di mi yiu. E mucha cu miedo a conta kico tur loque e juffrouw ta papia.
Di un mayor mi a bin tende cu juffrouw ta yamando e mayornan pa instiga nan pa nan duna keho na DPS contra mi yiu pa mishimento, cu mi yiu ta mishiendo cu yen di mucha di klas.
Tambe tin un group chat di mayornan. cu dia 17 di October entre 11or y 12or, 2 mayor tin cita na DPS!!!!!! E juffrouw ta bezig pa difama mi yiu!!! Anto algun mayor a kere!!!
Mañan ami cu mi casa ta bay scol!! Dps sigur cu no!!
Dps y hoofd ta sconde tapa pa juffrouw. Tin mas mucha den klas cu e juffrouw a intimida y nan tin miedo di papia.
Juffrouw a bisa nan loke e papia den klas ta keda den klas. cu e muchanan no mag bisa na cas kico ta wordo papia.
El a bisa e muchanan, cu e ta bay lastra mi pafor riba caminda mustrando riba e caminda dilanti scol, cu mi ta diabolico, paso mi tin tattoo.”


text:
ORANJESTAD – Ultimo biaha Aruba su seleccion nacional di Aruba a hunga den Guillermo Prospero Trinidad nan a cai venci cu score di 2-0 contra Barbados pa Qualificacion di World Cup Russia. Awe Aruba ta back na cas despues di varios cambia. Aruba a conoce un entrenador nobo den Rini Coolen di PEC Zwolle y hopi di e hungadornan biba na Hulanda cu a carga e seleccion nacional di Aruba, esta Ronny Nouwen y Raymond Baten.
Aruba mester di un victoria, nan a perde 2-1 contra e ekipo di Antigua y Barbuda y awenochi lo sali enbusca di 3 punto na cas. Den mediocampo lo milita awenochi Gregor Breinburg kende ta hunga Eredivisie na Hulanda cu e ekipo di NEC Nijmegen.
Fanaticonan di futbol ta keda cordialmente pa jega stadion awenochi pa apoya nos seleccion nacional, Aruba!


text:
ORANJESTAD – Despues di hopi anja diasabra ultimo nos a hanja un gran final di baseball AA den un serie cu a jega wega number 7. Un stadion cu un publico grandi a bin presencia e partido entre dos ekipo cu ta rival e ultimo anjanan mirando cuanto final nan a hunga ultimo anjanan.
Red Machine a start sali cu nan mihor pitcher Richinell Matos mientras cu ATCO Indians a manda Jerrold Martijn ariba monticulo. Den di prome inning caba e ekipo di ATCO Indians a pone 3 careda por medio di un bataso di cuater skina di Jourick Blanco cu 2 hende na base. Pero Blanco no tawata cla, den di 3 inning un biaha mas e ta connecta su di dos homerun ATCO Indians den ventaha 5-0.
Pa cualkier otro ekipo e score ta pone hopi pression pero e ekipo di Red Machine su batenan a los den gran forma y ta bounce back den di 3 inning cu 3 cared pa asina e wega bira 5-3. Red Machine no ta stop y ta anota 3 careda mas pa asina pone Red Machine ariba 6-5 despues di 5 inning.
ATCO Indians ta anota dos careda bai ariba 7-6 pero Red Machine ta empata e wega cu homerun di Rolando Bido.
Red Machine ta score 4 careda mas pa asina sigura nan victoria di 11-7 ariba e ekipo di ATCO Indians.
Pitcher ganador ta resulta Richinell Matos y Kenny Hart ta sali hungador mas valioso di e partido. Most Valuable Player di e serie final aki ta keda den persona di Richinell Matos cu a sa di gana ATCO Indians 3 wega den 5 dia.
Y asina Red Machine ta titula Campeon di Baseball AA cu nos a compronde ta e di 24 titula campeonil di Aruba.
Un pabien na e fanaticonan di ambos ekipo, na Red Machine cu nan titulo di Campeon y na ATCO Indians cu nan titulo di SubCampeon.
E deporte di baseball a gana cu boso prestacion! Un pabien na e team completo di ABBA por medio di nan president Sherwin Howell cu a sa di pone confiansa den nos di Sports Zone Aruba y Baseball Aruba pa asina trece baseball back pa e fanaticonan di Aruba.


text:
Un contribucion di dr. Carlos Viana
Escogencia robes di cuminda por tin tambe un efecto grandi riba un proceso asina natural cu ta ‘bira grandi’ of envejecimento. Dokternan di Medicina Tradicional Chinees ta duna nan patientnan cu ta birando grandi hopi atencion pa mira si nan ta bira grandi “Gracefully”. ‘Gracefully aging’ ta nifica cu un persona ainda ta pose’e un mente inquisitivo y ta jen di flexiblidad y energia. Te hasta despues di un dia di trabou largo ami y mi partner, Phyllis ta encanta bay landa y baila salsa den anochi.
Continue reading “Bira Grandi na un manera Gracioso, loke bo come, esey bo ta”
Bira Grandi na un manera Gracioso, loke bo come, esey bo ta
Loke bo come, esey bo ta… pero e bon noticia ta cu tin speransa ora un hende cambia su estilo di bida… Bira Grandi cu Gracia… un articulo di dr. Carlos Viana.


text:
Hulanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i wèst di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su mulinanan, klòmp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Kontenido
Historia[editá | editá fuente]
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsianan di Hulanda, ku tambe tabata inkluí gran parti di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. Den 1579, e parti nort di e Dieshete Provinsianan a deklará su mes independiente i a forma e Union di Utrecht, lokual ta mirá komo e fundashon di Hulanda. Felipe II, yu di Carlos V, no tabata ke laga nan bai i e guera a sigui te ku 1648, aña ku Spaña a rekonosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i ekonómico mas grandi di siglo 17, durante e periodo di e Repúblika Hulandes. Den e era ei, konosí komo e Siglo di Oro Hulandes, colonianan tabata establesí alrededor e mundo
Hopi historiadó di ekonomia ta konsiderá Hulanda komo e promé país kapitalista di mundu. Den kuminsamentu di e tempu modèrnu di Europa e tabata tin e siudat di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, e Reino di Hulanda tabata formá. Esaki tabata konsistí di Hulanda, Bélgika i Luxembourg. Tambe, e rei di Hulanda tabata Gran Duke di Luxembourg. Bélgika a rebeldiá i a haña independensia na aña 1830. E union personal entre Luxembourg i Hulanda a cibra den 1890 dor di leinan di ascension ku tabata prevení Reina Wilhelmina di bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisacion, compará ku otro país di Europa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e Promé Guera Mundial i tabata tin intencion di hasi esei den e Segundo Guera Mundial. Sinembargo, Alemania bou di e Nazinan a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupacion mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e comunidad Europeo di carbon i Stal, ku despues a bira e Union Europeo.
Política[editá | editá fuente]
Hulanda tabata un demokrasia parlamentario for di aña 1848 i un monarcia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarka ta e cabes di estado, cual ta Reina Beatrix. E monarka awe tin solamente un funccion seremonial, pero e constitucion ta permití e monarka algun poder, por se caso e ministernan supordiná nan mes. E monarka su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proseso di negoshacionnan locual a yega di dura shete luna). Despues di esaki e monarka ta apuntá e gobièrnu formá. E cabes di gobièrnu ta e Promé Minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro año den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia lei ecsistente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Segundo Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Sinembargo, den e promé añanan di siglo 21 tabata tin un cambio den polítika hulandes, kual partidonan links ta birando mas grandi ku partidonan drechi. Un ehèmpel di esaki ta e kaso di LPF. Pim Fortuyn, fundadó di e partido, a tene cabinètnan anterior responsabel pa e fayonan den e integracion di imigrantenan.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 jüni, 2006. Jan-Peter Balkenende a presentá su cabinèt temporal na e Reina riba 7 jüli.
Riba 1 jüni, 2005, 61,6% di votadónan a disidí den un referendum kontra un konstitushon pa e Union Europeo, tres dia despues ku Fransia a vota kontra.
Futuro[editá | editá fuente]
Divishon Administrativo[editá | editá fuente]
Geografia[editá | editá fuente]
Ekonomia[editá | editá fuente]
Demografia[editá | editá fuente]
Idiomanan[editá | editá fuente]
hulandes
Religion[editá | editá fuente]
- Kristianismo - 64.0%
- Agnosticismo - 25.7%
- Islam - 6.16%
- Ateismo - 1.75%
- Budismo - 1.21%
- Otro - 1.19%
Kultura[editá | editá fuente]
Arte[editá | editá fuente]
Linknan eksterno[editá | editá fuente]
- [1] - Portal ofisial di gobièrnu di Hulanda


text:
Daphne Lejuez (MEP):
ORANJESTAD (AAN): Segun Daphne Lejuez di MEP, den e ultimo 100 aña, Aruba su economia a conoce desaroyonan grandi, destacando su mes for di otro paisnan den Caribe. Riba un isla chikito, logronan grandi a tuma lugar for di habri un di e refinerianan mas grandi na mundo te cu lanta un industria turistico cu te dia di awe ta un gran ehempel riba nivel internacional.
Tur esaki tabata danki na e esfuerso di nos hendenan cu semper a bringa pa nos pida baranca, teniendo e bienestar di cada un habitante na curazon. Loke ta haci nos tur Arubiano ta e idea cu si bo traha duro, no tin nada cu ta imposibel y no tin obstaculo of contratiempo cu no por wordo surpasa. For di tempo cu nos tabata cunukero y piscador, bayendo pa tempo di nos minanan di oro y fosfaat, te cu apertura di refineria y nos prome hotel, te cu e startups cu nos young professionals ta lantando awo, dedicacion, creatividad, pasion pa bo ofishi, experticio y bon servicio ta loke semper a tipifica e trahador Arubiano.
Tur e caracteristicanan aki a hiba nos te na top di diferente sector rond mundo, for di sector petrolero te na horeca y te hasta NASA. Arubiano tin e don di por saca lo maximo y traha algo grandi for di masha tiki. Nos bista semper ta pa un futuro mihor pa nos mes, pa nos famia y pa nos pais.
Aruba a sa di briya den comercio, industria y turismo. Sinembargo, e desaroyonan grandi aki lamentablemente no a bay man den man cu oportunidadnan pa tur nos hendenan. Te dia di awe, mayoria di nos ta encontra retonan pa realisa e soño di por bira un empresario y asina contribui na e desaroyo economico di nos pais.
Pensa por ehempel riba e studiante cu ta bin cu su diploma den man, yen di energia y ideanan innovativo pa hiba su isla dilanti, pero cu no ta logra yega na financiamento facilmente y ta keda demotiva. Of e mama soltero cu kier purba avansa den su carera dor di sigui un estudio extra banda di su trabou pa asina por yuda su yiunan bay dilanti, pero ta pasa den duro pasobra e no por perde oranan di trabou pa atende les y e materialnan di scol ta caro. Of e pensionado cu su pensioen cu no ta alcansa y cu ta desea di lanta un negoshi nobo, pero pa motibo di su edad no ta logra haya e sosten financiero.
Aruba su promesa ta cu cada ken cu kier y por, mester haya e oportunidad y e hermentnan pa move bay dilanti pa un mihor bida pa su mes y su famia. Mi meta ta pa, hunto cu e team di MEP, yuda cumpli cu e promesa aki y desaroya Aruba su potencial economico, teniendo e hende central. Cambiando y modernisando procesonan y leynan cu na e momento aki ta anticua y ineficiente, y creando un infrastructura cu ta brinda un y tur, sin distincion, e oportunidad pa por haci nan soñonan realidad.
Pesey, ami Daphne Lejuez, hunto cu e team di MEP, kier traha pa un economia productivo cu ta den balans cu e bienestar general di nos tur. Cu bo confiansa y cu mi conocemento y experiencia di mas di 20 aña den mundo di comercio y tecnologia, mi lo contribui na logra esaki, promoviendo innovacion, educacion y un maneho profesional y obhetivo. Hunto nos por logra na yega na e solucion digno y sostenibel pa e futuro economico di nos pais.


text:
DEN HAAG – Den cuadro di desaroyo general y como parti di integracion den e sistema Hulandes, Gabinete di Aruba e organisa un bishita na Parlamento Hulandes, mihor conoci como Tweede Kamer.
E encuentro aki tabata dirigi na dos grupo specifico cu ta studiantenan di Aruba, como tambe un grupo di pensionado.
E bishita a ensera un recorido dor di e edificio, incluyendo un bista den e Sala Plenario.
Aki den e bishitantenan a haya un splicacion di e funcionamento di e Parlamento Hulandes. Parlamentaria Merit Maij a traha tempo den su agenda p’e gruponan di Arubiano y pa por papia un tiki di su pasion pa politica y di su tareanan.
Mientras cu e personanan di edad avanza primordialmente a expresa nan preocupacion, e studiantenan tabata particularmente interesa den un rol mas activo den politica.
Terminando, a haci un apelacion na tur cu por vota pa berdaderamente haci uso di nan derecho di voto 15 di maart proximo.
(Fotonan ta di Nico van der Ven.)


text:
Kultura
Definí "kultura"[editá | editá fuente]
Kultura ta e manera ku hende ta sosial ku otro. E manera ku hende ta sosialisá otro, forma famia, forma grupo i organisá aktividat. Kultura ta tambe e manera ku hende ta atendé ku nan alrededor. E manera di sosialisá ku hende ta keda hasí den kuadro di norma, balor, idea, idioma, regla i kreensia. A base di esaki nan hende por husga otro, pensa, duna opinion i tuma un desishon. E kultura aki (manera di ta sosial ku otro) a krese segun tempu i ta mará na kambionan konstante. E interakshon aki tin pa resultado ku hende a kuminsá krea nan propio kosnan (produkto) pa por biba di dje òf pa hasi nan bida mas fásil. Tin sigur ku tur loke ta hasi bida mas klarifiká ta trese tambe sierto fasilidat den bida diario. Hende a produsí ayera, awe i mañan pa hasi bida mas fásil i klarifiká. Tur esaki nan ta forma un parti di kultura.
Ekspreshonnan kultural[editá | editá fuente]
Kultura no ta solamente un arte. Pero kultura ta tur kos ku hende ta produsí den bida diario. Nan ta kosnan material òf no material. Pues bou di ekspreshonnan kultural ta kai;
Pues kultura no ta solamente arte, sino tur kos ku hende ta produsí den nan bida diario pa hasi bida mas fásil i klarifiká.


text:
ORANJESTAD(AAN)—Segun informacion di parti autoridadnan venezolano ayera, publicapa El Universal, na Corsou a localiza 16 persona cu a sobrevivi e naufragio di e lancha venezolano cu a dal contra barancanan na costa di Corsou Diaranzon, lagando por lo menos 4 morto, segun autoridadnan venezolano.
“Nos tin caba 11 persona kendenan familia a confirma cu nan ta na bida”, segun Gregorio Montaño, director di Proteccion Civil (PC)
El a informa tambe cu e personanan aki ta scondi debi cu nan a drenta e isla na forma ilegal.
Montañop a splica cu polis di Corsou tin cinco otro sobreviviente di e naufragio deteni. Dos di nan ta den un centro di salud debi na lesionnan cu nan a sufri na momento cu e lancha tabata zink.
El a detaya cu autoridadnan venezolano a logra identifica tres di e cuatro cadavernan haya diaranzon despues di e desgracia – nan ta di 22 pa 24 aña di edad—danki na fotonan cu polis di Corsou a saca y cu nan a wordo identifia di parti nan familia.
“Polis di Corsou a haya ayera curpa di un di cinco pasahero”, segun vocero di polis di Corsou Reginald Huggins.
E lancha a sali diamars anochi for di San Jose de la Costa, estado Falcon, cu mas o menos 30 persona y a naufraga diaranzon ora cu el a dal contra barancanan cerca di entrada di un laguna na Koraal Tabak, Corsou.


text:
Pa 8:10pm minister di Cultura Sra. Xiomara Ruiz-Maduro huntu cu SMAC y Cuerpo Policial Aruba a saca parada di flambeu 2018. A conta cu mas o menos 150 agente policial y tambe diferente unidadnan manera K9 Unit, Motor Unit, Mobiele Eenheid, Cuerpo Especial Arubano, polis uniforma y recherche a subi caya pa mantene orden y seguridad den parada di Flambeu.
Pa 2:15am e lastlap a drenta na ex-DOW na playa. Un anochi cu polisnan tabata cu man nan yen cu detencion.
Comportacion di publico e aña aki a resulta cu tabata tin total 24 detencion durante parada di flambeu. E suma a triplifica compara cu aña 2017 cu tabata tin solamente 8 detencion. Ta di lamenta cu mayoria di e detencion ta pa personan bou influencia di alcohol of pa bringamento, personan cu tabata busca pa husticia y pa maneha auto bou influencia di alcohol.
Durante y despues di parada Motor Unit a haci diferente control di trafico na unda 32 boet a wordo reparti di cual 2 a perde nan rijbewijs. Un di e personan aki a surpasa e limit y e supla 1035 ug/l. E boetnan tabata varia entre otro: pasa den luz cora, core cu cellular na man y no tin nan documentonan na ordo.
E aña aki por a nota tambe hopi mayornan cu mucha chikito di apenas 0 pa 5 aña laat durante parada di flambeu sin proteccion y den zonido duro of ta cana cu baby recien naci durante parada cu ta core risico pa nan mes. Ta di lamenta cu e aña aki e uzo di alcohol durante parada tin su consecuencianan y falta respet pa autoridad a pone cu hopi personanan a haya un camber pa pasa nan anochi y nan mester a paga un boet cu sumanan basta halto serca polis.
Un biaha mas Cuerpo Policial ta haci peticion na comunidad pa celebra carnaval concientemente sea responsabel, FAYA BO HAYA TA NA VIGOR!


text:
E Dash-9, e avion di patruyahe di Warda Costa di Caribe Hulandes, riba e anochi di 29 di òktober a detektá un ‘go fast’ sospechoso, nortost di Bonaire. E barco di marina Real, Zr. Ms. Zeeland, ku ya kaba tabata di regreso pa Hulanda, despues di a kumpli ku su término den Caribe, a risibí e mensahe di e Sentro di Koordinashon i Reskate (RCC) di Warda Costa di Caribe Hulandes na Kòrsou, riba e embarkashon sospechoso.
Pa es motibu ei tambe, Zeeland a kambia di rumbo i na e sitio ta topa ku un go-fast ku tres persona abordo. Di biaha Zr. Ms. Zeeland ta pone tantu e helikòpter NH-90 i ámbos interseptor den funshon. E helikòpter ta lansa tirunan di atvertensia riba e ‘go-fast’ pa asina forsa nan pa nan para. Pero e tres personanan abordo ta lansa nan karga den lama. Na último ta logra di para e ‘go-fast’, dor di e tira riba e motor . Durante un akshon di búskeda a bin topa un total di diesdos (12) bulto di kokaina, ku a wòrdu tirá na lama pa e okupantenan di e ‘go-fast’.
E tripulashon di e ‘go-fast’ a wordu detené i e pakinan di droga a wòrdu tuma den beslag. Loke a resta di e ‘go-fast’ no tabata tin balor mas, pa kual a bai over na zink esaki. Despues di esei e Zr. Ms. Zeeland a bai Kòrsou pa entrega tantu e sospechosonan komo e pakinan di droga na outoridatnan lokal. Zr. Ms. Zeeland a sigui su kurso rumbo Hulanda bek despues di e susedido aki.